Diari Oficial de la Generalitat Valenciana


Sumari del DOGV 8733, del 05-02-2020 (2020/986)

Informació pública del projecte d'ordre de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i s'estableix el procediment de concessió de les ajudes del Programa de foment del treball autònom a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8733

Data del DOGV
:   05-02-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/986


Data del document
:   30-01-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * cooperació administrativa

Informació pública del projecte d'ordre de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i s'estableix el procediment de concessió de les ajudes del Programa de foment del treball autònom a la Comunitat Valenciana. [2020/986]  
  
D'acord amb el que es preveu en l'article 43.1.c de la Llei 5/1983, de 30 de desembre, del Consell, i l'article 133.2 de la Llei 39/2015, d'1 d'octubre, del procediment administratiu comú de les administracions públiques, així com l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
Vist que, d'acord amb l'article 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, tots els tràmits del procediment d'elaboració de les ordres de bases reguladores de subvencions seran evacuats per la via d'urgència.  
En virtut de les atribucions conferides pel Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i per la Resolució d'inici del titular del departament de data 11 de desembre de 2019, resolc:  
Sotmetre a audiència pública, durant un termini de deu dies hàbils, el projecte d'ordre de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i s'estableix el procediment de concessió de les ajudes del Programa de foment del treball autònom a la Comunitat Valenciana.  
El còmput del termini s'iniciarà l'endemà de la publicació d'aquesta resolució en el Diari Oficial de la Generalitat Valenciana.  
El projecte normatiu podrà ser consultat en el següent enllaç:  
http://www.indi.gva.es/informacion-publica  
així com en la Subdirecció General de Relacions Laborals, situada a l'avinguda Navarro Reverter, 2, planta 1, 46597 València, en horari de 09.00 a 14.00 hores, de dilluns a divendres.  
Les al·legacions, suggeriments o observacions efectuats per les persones o entitats que es consideren interessades han de dirigir-se per escrit a l'esmentada subdirecció i adreça, o en la següent adreça de correu electrònic: euwbnczbefw@kox.gd  
  
València, 30 de gener de 2020.- El director general de Treball, Benestar i Seguretat Laboral: Gustavo José Gardey Cardona.